tartuNLP/wikipedia-smugri-20251201 huggingface dataset:
Vorstipuder

Vorstipuder (murdes ka vorstiraba) on kodusel vorstitegemisel vorstitäidiseks kasutatav (tangu)puder. 
Valmistamine.
Vorstipuder keedeti varasemal ajal kodustes tingimustes tangupudrust märksa paksem, sellele lisati maitseained. Vorstipuder valmistati käsikivil või veskil jahvatatud odratangudest. Pudru hulka valiti jämedamad tangud, mida enne keetmist ka leotati. Mõnikord kasutati tangude asemel odrajahu. Sealiha(pekk) lõigati väikesteks tükkideks, hakiti sibul ja pandi patta parajasse veehulka keema. Pekitükid keedeti poolpehmeks, pärast seda lisati tangud. Kui puder valmis sai, lisati soola, vorstirohtu ehk harilikku punet ja köömneid. Vorstipudruga täideti läbi lehtri loomasooled, need seoti otstest kinni ning keedeti pajalt küpseks vorstiks.
Saadud tanguvorste nimetatakse saartel, Põhja-Eestis ja Setumaal ka valgeks vorstiks. Kui vorstipudrule lisatakse seaverd, saadakse üle maa tuntud verivorstid. Enne söömist küpsetati vorstid varem ahjus või kerisel. Nii valmistatud vorstid on traditsiooniline jõulutoit.
Tänapäevane vorstipuder ammusest palju ei erine, see koosneb suitsulihast, keedetud odrakruupidest, pannil hautatud sibulast ja punest. Kasutada võib ka hakkliha. Maitseks lisatakse soola ja musta pipart. Mõnel juhul kasutatakse maitselisaks tüümiani ja majoraani.
Kombed.
Ainete vahekord vorstipudru koostamisel oli iga perenaise enda otsustada. Teistele öeldi vaid, et küll „ta juba teab, mis hea on”, ühtki retsepti ei antud. Vorsti tegemise põhilised tõekspidamised olid:
Tuulte oru Nausikaa

Tuulte oru Nausikaa (jaapani keeles 風の谷のナウシカ) on 1984. aastal välja antud animafilm, mille režissöör ja loo autor oli Hayao Miyazaki. Filmile lõi muusika Joe Hisaishi. See põhineb Miyazaki 1982 aastal alanud samanimelisel mangal.
Sisututvustus.
Tuhat aastat pärast suurt sõda, milles hiidsõdalased maailma maha põletasid, ümbritseb allesjäänud inimkonda Mürgisoo. Peategelane Nausikaa on väikese kuningriigi Tuulte org printsess. Filmi alguses seikleb ta mürgises metsas ja leiab hiiglasliku putuka Oomi kesta.
Ta päästab rändaja Yupa ühe raevunud oomi käest ja nad lähevad orgu
Öösel lendab orgu suur putukatega kaetud Pejite kaubalennuk, mis kukub alla ja põleb maha. Nausikaa leiab sealt sureva tüdruku Lastelle, kes palub tal õhulaeva lasti hävitada. Varsti saabub Tuulte orgu suur hulk Tolmeekia laevu koos printsess Kushanaga, kes tapavad Nausikaa isa ja võtavad enda kätte Pejite laeva lasti, mis on hiidsõdalase loode. Tolmeekia kavatseb seda kasutada, et sood hävitada. Obaba, oru vanim naine, hoiatab neid selle tegemise eest.
Yupa leiab Nausikaa salajase aia, kus ta on kasvatanud Mürgisoost pärit taimi ja Nausikaa räägib sellest, et puhta vee ja mullaga on taimed kahjutud ning mürgine on hoopis muld ja vesi, isegi orus. 
Kushana lahkub orust ning võtab Nausikaa ja viis vanameest pantvangidena kaasa. Tee peal ründab Tolmeekia laevu tundmatu laev kuid Nausikaa, Kushana ja vanamehed langevad metsa. Nausikaa läheb uurima, mis putukaid raevu ajab ning käsib vanameestel Kushanaga orgu naasta. 
Nausikaa päästab rünnanud õhulaeva piloodi Asbeli putukate käest ning saab teada, et ta on Lastelle'i vend. Nad kukuvad metsa põhja ning avastavad, et seal on õhk puhas ning Nausikaa avastab, et mets puhastab aeglaselt maad mürkidest. 
Samal ajal hakkavad Tuulteoru elanikud mässama ning Yupa ja üks vanameestest, Mito, otsustavad minna Nausikaat otsima.
Nausikaa ja Asbeli leiab üks Pejite laev ja nad saavad teada, et Pejite'i ellujääjad kavatsevad kasutada beebi-Oomi, et Oomid orgu ründama meelitada. Nausikaa kavatseb orgu hoiatada, kuid ta võetakse vangi. Asbel ja Pejite'i naised päästavad ta türmist, aga laeva rünnatakse. Kui Nausikaa põgeneb, leiab ta Tuulte oru laeva, mis teda otsima tuli.
Nausikaa ja Mito suunduvad orgu hoiatama, aga Nausikaa läheb liuglejaga Mitost lahku, et beebi-Oomi päästa. Kui Mito orgu rahvast ja Tolmeekiat hoiatab, läheb Kushana ja toob pooleldi kasvanud hiidsõdalase. Hiidsõdalane ründab Oome, kuid vajub varsti kokku. Nausikaal õnnestub beebi-Oomi päästa, aga Oomid on nii raevunud, et ei peatu. Tal õnnestub beebi Oomite ette viia, aga Oomid jooksevad tast üle. Äkitselt kõik Oomid peatuvad. Nad ravivad ning ta kleit värvub Oomide verest siniseks.
Filmi lõpus on näha, kuidas Oomid ja Tolmeekia laevad lahkuvad ja orus hakatakse kahju parandama.
Nausikaa mujal.
Manga, millel film “Tuulte oru Nausikaa” põhineb, algas kaks aastat varem kui film, aga filmi väljaandmise ajaks oli välja tulnud ainult kuusteist peatükki lõplikust viiekümne üheksast, mistõttu erineb selle lugu oluliselt filmist. Selle viimane peatükk tuli välja 1994. aastal.
Pentatonix

Pentatonix (lühendatult PTX) on Texase osariigist Arlingtonist pärinev "a cappella" ansambel, kuhu praegu kuuluvad vokalistid Scott Hoying, Mitch Grassi, Kirstin Maldonado, Kevin Olusola ja Matt Sallee. Neid iseloomustavad pop-stiilis seaded koos vokaalsete harmooniate, riffide, löökpillide, skättimiste ja beatboxinguga ning nad avaldavad originaalmaterjalide kõrval kaverversioone kaasaegsetest popteostest või jõululauludest, mõnikord ka popurriidena. Pentatonix asutati 2011. aastal ja võitis seejärel NBC saate The Sing-Off kolmanda hooaja, saades auhinnaks 200 000 dollarit ja salvestuslepingu Sony Musicuga.
Pezizomycotina

Pezizomycotina on kottseente alamhõimkond.
Alexandria (Virginia)

Alexandria on maakonnaväline (maakondade koosseisu mittekuuluv) linn Ameerika Ühendriikides Virginia osariigis. See asub Potomaci jõe läänekaldal Washingtoni kesklinnast umbes 11 km lõunas.
Saccharomycotina

Saccharomycotina on kottseente alamhõimkond.
Taphrinomycotina

Taphrinomycotina on kottseente alamhõimkond.
Downtown (Washington)

Downtown, harvem Center City, on Ameerika Ühendriikide pealinna Washingtoni kesklinn, kus asuvad paljud valitsusasutused, Valge Maja ja Kapitoolium.
Liudikulised

Liudikulised ("Pezizaceae") on liudikulaadsete sugukond.
Liudik

Liudik ("Peziza") on kottseente perekond liudikulaadsete seltsist liudikuliste sugukonnast.
Veli Lošinj

Veli Lošinj (itaalia keeles "Lussingrande") on küla, mis asub Lošinji nimelisel saarel Horvaatia maakonnas Primorje-Goras.
Mali Lošinj

Mali Lošinj on väikelinn, mis asub Lošinji nimelisel saarel Horvaatia maakonnas Primorje-Goras.
ELVO

ELVO (kreeka keeles ΕΛΒΟ, lühend nimest Ελληνική Βιομηχανία Οχημάτων) on busside ja sõjaväesõidukite tootja Thessaloníkis. Lisaks ehitatakse eriautosid tuletõrje ja muude asutuste jaoks.
Lugu.
ELVO asutati 1972. aastal Austria Steyr Daimler Puchi filiaalina. Siin valmistati Steyr 91 ja Steyr 680M seeria sõidukeid, Steyr tanke Kürassier, Leonidas ja traktoreid. Seoses emaettevõtte kriisiga müüdi Steyr Hellase tehas 1986. aastal riigile ja on sellest ajast alates tegutsenud ELVO nime all.
Traktoritootmine lõpetati ja 1988. aastast laiendati militaardivisjoni endise emaettevõtte Steyr-Puch abiga. Mercedes-Benzi G-klassi (nagu W462 seeria) ja Leopard 2 (Leopard 2A6 HEL) toodetakse litsentsi alusel. 1993. aastal esitleti edukat ELVO C93800 Europe bussiseeriat, mis eksporditi Singapuri.
Alates 2000. aastast erastati tehas uuesti järk-järgult ja seda haldab nüüd Mytilineos Holdings. 2001. aastal esitles ettevõte IAA-l (arendus koos TWT ja Pininfarinaga) kabrioletti Aletis, mis aga seeriatootmisse ei läinud.
Karikseenelised

Karikseenelised ("Sarcoscyphaceae") on liudikulaadsete sugukond.
Lehterkarikseen (perekond)

Lehterkarikseen ("Microstoma") on karikseeneliste sugukonda kuuluv perekond seeni.
Karikseen

Karikseen ("Sarcoscypha") on karikseeneliste sugukonda kuuluv perekond seeni.
Limatünnikulised

Limatünnikulised ("Sarcosomataceae") on liudikulaadsete sugukond.
Sarcosoma

Sarcosoma on limatünnikuliste perekond.
Wilhelm (Baden-Baden)

Wilhelm (30. juuli 1593 – 22. mai 1677) oli Baden-Badeni valitseja aastatel 1621–1677.
Elukäik.
Baden-Badenis sündinuna oli ta Badeni markkrahvi Eduard Fortunati ja Maria van Eickeni vanim poeg. Ta oli "Geheimrat", "Generalfeldmarschall" ja Speyeri keiserlik "Kammerrichter", mis andis talle hüüdnime "Wilhelm der Kammerrichter". Wilhelm oli ka Kuldvillaku ordu rüütel.
Ta kasvatas pojapoega ja järglast Ludwig Wilhelmit.
Wilhelm sai Badeni valitsejaks alles pärast Johann T'Serclaes von Tilly võitu Wimpfeni lahingus Georg Friedrichi üle, kelle vend Ernst Friedrich oli 1594. aastal Baden-Badeni okupeerinud.
Wilhelmi valitsemisajal kannatas Baden kohutava nõiajahi käes. Aastatel 1626–1631 esitati Baden-Badeni nõiaprotsessidel süüdistus umbes 244 inimesele, peamiselt naistele, ning 231 mõisteti süüdi ja põletati.
1631. aastal kaotas Wilhelm Badeni Rootsi kindralile Gustaf Hornile ja taastas kontrolli alles pärast Praha rahu (1635) ja Vestfaali rahu 24. oktoobril 1648. Selle lahingu ajal võeti Wilhelm vangi, kuid teda ei tuntud ära ja ta vabastati kui tavaline sõdur.
Perekond.
Esimene abielu: Wilhelm abiellus 13. oktoobril 1624 Hohenzollern-Hechingeni krahvi Johann Georgi tütre Katharina Ursulaga (suri 2. juunil 1640).
Teine abielu: Wilhelm abiellus 1650. aastal Öttingen zu Balderni krahv Ernsti tütre Maria Magdalenaga (1619 – 31. august 1688).
Solge

Inimesesolge ehk solge (mitmuse vorm solkmed); "Ascaris lumbricoides") on ümarusside hõimkonda kuuluv selgroogsete soolenugiline.
Harilikult inimeses, koduseas vm loomas elutsev parasiit kasvab kuni 35 cm pikkuseks. "Ascaris lumbricoides"e või mõne muu ümarussi kandjaks on hinnanguliselt üks kuuendik inimpopulatsioonist. Solkme põhjustatud haigus askaridoos on levinud kogu maailmas, eelkõige troopilistes ja subtroopilistes maades.
Urnseen

Urnseen ("Urnula") on limatünnikuliste perekond.
Pagana-urnseen

Pagana-urnseen ("Urnula craterium") on urnseene perekonna liik.
Seen kasvab lehtpuude lamaoksatel.
Trühvlilised

Trühvlilised ("Tuberaceae") on liudikulaadsete sugukond.
Sellesse kuuluvad perekonnad:
Seatrühvel

Seatrühvel ("Choiromyces") on perekond seeni.
Discinaceae

Discinaceae on liudikulaadsete sugukond.
Kogrits

Kogrits ("Gyromitra") on liudikulaadsete perekond.
Söögiseenena on kogrits tarvitatav vaid kupatatuna, kupatamata kujul on inimesele ohtlik, toorena võib olla surmav, ka kupatamise aur on mürgine. Sarnaneb välimuselt mürkli ja kurreliga. Kurrelil on kübara serv terves ulatuses jalast eemal, mürklitel ja kogritsatel on need kokku kasvanud. Mürkli seenekübar on võrreldes kogritsa omaga kärjeline, mitte kurruline.
Hahn (Lahetaguse)

Hahn (saksa keeles "Hahn a. d. H. Lahhentage", ‘Hahn Lahetaguse kojast’, vene keeles "Ган") on Mecklenburgist pärit aadlisuguvõsa.
Hahnid rüütelkonna matriklis.
Vennad Ernst von Hahn ja Karl Leonhard von Hahn immatrikuleeriti Saaremaa rüütelkonna matriklisse 1849. aasta 8. jaanuaril (vkj).
Ära vaata üles

"Ära vaata üles" on 2021. aasta Ameerika apokalüptiline must komöödiafilm, mille kirjutas, produtseeris ja lavastas Adam McKay. 
Filmis mängivad Leonardo DiCaprio, Jennifer Lawrence, Rob Morgan, Jonah Hill, Mark Rylance, Tyler Perry, Timothée Chalamet, Ron Perlman, Ariana Grande, Scott Mescudi, Cate Blanchett ja Meryl Streep. Film räägib kahest astronoomist, kes üritavad hoiatada inimkonda läheneva komeedi eest, mis hävitab inimtsivilisatsiooni. Komeediga kokkupõrkamine on allegooria kliimamuutustele ja film on satiir valitsuse, poliitikute, kuulsuste ja meedia ükskõiksusest kliimakriisi suhtes. 
Filmi tootsid Hyperobject Industries ja Bluegrass Films. Film kuulutati välja 2019. aasta novembris ja Paramount Pictures müüs selle mitu kuud hiljem Netflixile. Filmimine pidi algama 2020. aasta aprillis Massachusettsis, kuid see viibis koroonapandeemia tõttu. Võtted algasid 2020. aasta novembris ja lõppesid 2021. aasta veebruaris. 
"Ära vaata üles" jõudis kinno 10. detsembril 2021, voogedastusplatvormi Netflix 24. detsembril. Film pälvis neli Oscari, neli Kuldgloobuse auhinna ja kuus kriitikute valiku auhinna nominatsiooni. "Ära vaata üles" püstitas Netflixis ühe nädala vaatamisaja rekordi ja tõusis 28 päeva jooksul Netflixi vaadatuimaks filmiks.
Calle Järnkrok

Calle Karl Åke Järnkrok (sündinud 25. septembril 1991 Gävles) on Rootsi jäähokimängija, kes mängib NHL-i klubis Toronto Maple Leafs ründajana paremäärel.
Ta alustas jäähoki mängimist Rootsi klubis Brynäs IF, debüteerides Rootsi kõrgliigas hooajal 2009–10. 2012. aastal tuli ta Brynäsiga Rootsi meistriks.
2010. aastal valis Detroit Red Wings ta NHL-i "draft"is 51. valikuna. Hooajal 2012–13 debüteeris ta American Hockey League'is Red Wingsi tütarklubis Grand Rapids Griffins, kuid Red Wingsi ta NHL-is debüüti ei teinud.
2014. aasta märtsis kaubeldi Järnkronk Nashville Predatorsi ning samal kuulus debüteeris ta ka NHL-is. Esimese värava lõi ta liigas 27. märtsil 2014 mängus Buffalo Sabresi vastu. Hooajal 2013–14 lõi Järnkronk NHL-is 12 mänguga kaks väravat ja andis seitse väravasöötu. Tema esimene täishooaeg NHL-is oli 2014–15, mil tema arvele jäi 7+11. Predatorsis mängis ta kuni hooaja 2020–21 lõpuni. Tema kõige resultatiivsem hooaeg oli 2017–18, mil ta tegi 16+19.
2021. aasta juulis valis Seattle Kraken Järnkroki NHL-i "Expansion Draft"​is. 2022. aasta märtsis kaubeldi Järnkron Krakenist Calgary Flamesi.
2022. aasta juulis sõlmis ta nelja-aastase lepingu Toronto Maple Leafsiga.
2013. aastal tuli Järnkrok Rootsi jäähokikoondisega maailmameistriks. 2014. aasta maailmameistrivõistlustel võitis ta koondisega pronksmedali.
Croisilles (Pas-de-Calais)

Croisilles on küla ja vald Põhja-Prantsusmaal Pas-de-Calais' departemangus.
Väike põllumajandusküla asub 13 km Arrasist lõunas teede D5 ja D9 ristumiskoha ümbruses. Paljud elanikud pendeldavad tööle Arrasisse või Bapaume'i (lõunas).
Külast möödub põhjast ja idast LGV Nordi kiirliin ja kiirtee A1. Ristmik LGV Nordi Angy haruga Arrasi suunas asub Croisillesist põhjas.
Lisaks kirikule on külas kaks baari, supermarket (sealhulgas bensiinijaam), apteek, postkontor ja väike isetegemise pood, mida haldab kohalik põllumeeste ühistu. Samuti on külastaadion (sealhulgas sisespordihall), "ecole maternale" (lasteaed) ja "ecole primaire" (algkool), mis on ühendatud vallamaja külge.
Croix-en-Ternois

Croix-en-Ternois on vald Põhja-Prantsusmaal Pas-de-Calais' departemangus.
Põllumajandusküla asub 45 km Arrasist läänes teede N39 ja D100 ristumiskoha ümbruses. Croix-en-Ternois on u. 60 km Calais'st lõunas.
Mootorrataste võidusõidurada.
Croix-en-Ternoisis on väike mootorrataste ringrada nimega "Circuit de Croix-en-Ternois". Ringrada on veidi üle 1,6 km pikk ning tuntud oma pika sirge ja käänulise väljasisese lõigu poolest. Ringrada kasutatakse väga regulaarselt erinevateks auto- ja mootorrattavõistluste pidamiseks ning see on sageli avatud ka rajapäevadeks. Ringrada kasutab ka "British Motorcycle Racing Club" (BEMSEE) oma iga-aastase võistluskalendri ringina.
Dainville

Dainville on vald Põhja-Prantsusmaal Pas-de-Calais' departemangus.
Põllumajanduslik ja kergetööstuslik eeslinn asub 3,2 km Arrasist läänes teede N25, D60 ja D59 ristumiskoha ümbruses.
Denier

Denier on vald Põhja-Prantsusmaal Pas-de-Calais' departemangus.
Väike põllumajandusküla asub 26 km Arrasist läänes teede D81 ja D79E ristumiskoha ümbruses.
Pucciniomycotina

Pucciniomycotina on kandseente alamhõimkond.
Ustilaginomycotina

Ustilaginomycotina on kandseente alamhõimkond.
Nõgiliselaadsed

Nõgiliselaadsed ("Ustilaginales") on selts kandseeni.
Nõgilised

Nõgilised ("Ustilaginaceae") on sugukond kandseeni.
Roosteseened

Roosteseened ("Pucciniomycetes") on klass kandseeni.
Roosteliselaadsed

Roosteliselaadsed ("Pucciniales") on selts kandseeni.
Joey Dosik

Joey Dosik on Ameerika laulja, laulukirjutaja ja multiinstrumentalist, kes tegutseb USA California osariigis Los Angeles. 
Tema album "Inside Voice" ilmus 2018. aastal.
Paisseened

Paisseened ("Exobasidiomycetes") on klass kandseeni.
Paisseenelaadsed

Paisseenelaadsed ("Exobasidiales") on selts kandseeni.
Paisseenelised

Paisseenelised ("Exobasidiaceae") on sugukond kandseeni.
Paisseen

Paisseen ("Exobasidium") on perekond kandseeni.
Vesinutt

Vesinutt ("Hygrocybe") on šampinjonilaadsete seltsi limanutiliste sugukonda kuuluv seeneperekond.
Frīdrihs Grosvalds

Frīdrihs Grosvalds (saksa keeles "Friedrich Grosswald"; 1. detsember/13. detsember 1850 Šķirstiņi mõis, Katriņa kihelkond, Volmari kreis – 8. aprill 1924 Riia) oli Läti advokaat, poliitik ja diplomaat. Lisaks oli ta Vene keisririigi I Riigiduuma liige (Liivimaa kubermangust).
Ta lõpetas aastal 1869 Riia kubermangugümnaasiumi. Seejärel õppis ta aastatel 1869–1870 Tartu Ülikooli õigusteaduskonnas, kuid läks üle Peterburi Ülikooli õigusteaduskonda, mille lõpetas aastal 1877.
Ajusportlane

Ajusportlane oli 1933. aastal Tallinnas ilmunud vabaaja ajakiri, mis sisaldas mõistatusi. 
Ajakiri ilmus korra nädalas, laupäeviti. Väljaandjaks oli Karl Valdes. Toimetajateks olid N. Vaher (nr 1–2) ja Karl Valdes (nr 3–10).
Toimetus asus Tallinnas Vene tänav 12
Väljaanne suleti sisekaitseülema otsusega 25. septembril 1933. Põhjuseks oli, et ajakiri avaldas riigiametnikke haavava sisuga mõistatusi.
Ajakirja trükiti "J. ja A. Paalmann trükikojas".
Microstoma

Microstoma (kreeka "pisike suu") võib tähistada:
See on ka "Pteronema" sünonüüm.
Limavesinutt

Limavesinutt ("Gliophorus") on šampinjonilaadsete seltsi limanutiliste sugukonda kuuluv seeneperekond.
Võlvnutt

Võlvnutt ("Cuphophyllus") on šampinjonilaadsete seltsi limanutiliste sugukonda kuuluv seeneperekond.
Kõrges

Kõrges ("Collybia") on šampinjonilaadsete seltsi heinikuliste sugukonda kuuluv seente perekond.
Põldseen

Põldseen ("Agrocybe") on šampinjonilaadsete seltsi kuuluv perekond seeni.
Maatähelised

Maatähelised ("Geastraceae") on kandseente sugukond.
Maatäht

Maatäht ("Geastrum") on kandseente perekond maatäheliste sugukonnast.
Warren Foegele

Warren Foegele (sündinud 1. aprillil 1996 Markhamis Ontario provintsis) on Kanada jäähokimängija, kes mängib NHL-i klubis Edmonton Oilers.
Aastatel 2014–2015 mängis ta New Hampshire'i Ülikooli jäähokimeeskonnas ning 2015–2017 Ontario Hockey League'i (OHL) klubides Kingston Frontenacs ja Erie Otters. 2017. aastal tuli ta Ottersiga OHL-i meistriks ning pälvis samal hooajal väljalangemismängude väärtuslikumale mängijale antava Wayne Gretzky 99 Award'i.
2014. aastal valis Carolina Hurricanes ta NHL-i "draft"is 67. valikuna. Hooajal 2017–18 mängis Foegele põhiliselt American Hockey League'is Hurricanesi tütarklubis Charlotte Checkers. NHL-is debüteeris Foegele 26. märtsil 2018 mängus Ottawa Senatorsi vastu ning lõi selles mängus värava ja andis väravasöödu. Hurricanesi põhikoosseisu kuulus ta alates hooajast 2018–19.
2021. aasta juulis kaubeldi Foegele Ethan Beari vastu Edmonton Oilersi, misjärel sõlmis ta klubiga kolmeaastase lepingu.
Lucas Raymond

Lucas Axel Louis Raymond (sündinud 28. märtsil 2002 Göteborgis) on Rootsi jäähokimängija, kes mängib NHL-i klubis Detroit Red Wings ründajana vasakäärel.
Ta alustas klubikarjääri Rootsi klubis Frölunda HC, debüteerides Rootsi kõrgliigas hooajal 2018–19.
2020. aastal valis Detroit Red Wings ta NHL-i "draft"is neljanda valikuna. 2021. aasta aprillis sõlmis ta Red Wingsiga kolmeaastase lepingu. Esimese värava lõi ta NHL-is 19. oktoobril 2021 mängus Columbus Blue Jacketsi vastu. 24. oktoobril tegi ta mängus Chicago Blackhawksi vastu oma esimese kübaratriki NHL-is. 2021. aasta novembris valiti Raymond NHL-i kuu parimaks uustulnukaks, kui ta kogus 14 mänguga 12 punkti.
2019. aastal tuli Raymond Rootsi kuni 18-aastaste koondisega omavanuste maailmameistriks. 2020. aastal võitis ta Rootsi kuni 20-aastaste koondisega juunioride maailmameistrivõistlustel pronksmedali.
MTÜ Meelespea

MTÜ Meelespea on 2012. aastal loodud Saaremaal tegutsev heategevusorganisatsioon. Peaasjalikult tegeletakse puudustkannatavate inimeste aitamisega (üksikvanemad, pensionärid, majanduslikult keerulises olukorras pered ja lapsed, koolid, puudega lapsed jm).
Organisatsioonil on Kuressaares ka heategevuslik pood (Tallinna mnt 30), mis toimib vaid annetajate toodud kaubast. Kogu müügist saadud tulu läheb annetusteks.
Eesti trükikodade loend

"Siin on loetletud Eestis praegu ja varem tegutsenud trükitööstuse ja kirjastuse ettevõtted".
"Sulgudes toodud aastaarvud, ei pruugi kirjelda trükikoja või kirjastuse vanust, vaid millises vahemikus on tuvastatud antud ettevõtte trükitud väljaandeid."
Põim Kama

Põim Kama (sündinud 18. augustil 1985 Võrumaal) on eesti suhtekorraldaja ja publitsist. 
Põim Kama on õppinud Tartu Ülikoolis ajalugu (2008–2011) ning hiljem samas ülikoolis kirjandust ja kultuuriteadusi (bakalaureusekraad 2018. aastal). 
Aastatel 2018–2020 oli ta Valga valla kommunikatsioonijuht ja 2020–2022 töötas suhtekorraldajana kommunikatsioonibüroos Powerhouse OÜ. 
26. aprillist 2021 kuni novembrini 2021 oli ta ka Valga vallavalitsuse liige.
Põim Kama on 2022. aastal asutatud konsultatsiooniettevõtte TUUM Consulting OÜ juht ja ainuomanik.
Kama arvamuslugusid ja kriitikat on ilmunud ajalehtedes Postimees, Tartu Postimees, Lõuna-Eesti Postimees, Äripäev, Eesti Ekspress, Eesti Päevaleht, Maaleht, Sirp, Müürileht, ajakirjas Vikerkaar ja reisiajakirjas GO ning Delfi ja ERR-i portaalis. 
Lisaks on ta regulaarselt esinenud Kuku Raadio poliitikasaadetes "Poliitikaguru" ja "Keskpäevatund", samuti päevakajalisi teemasid käsitlevas saates "Sihik".
Isiklikku.
Ta on Kaido Kama ja Pille Tomsoni tütar.
Teoseid.
Kirjanduslooming.
Põim Kama novelle on ilmunud kogumikes "" (2009) ja "Tule, ma jutustan sulle loo" (2008).
Douchy-lès-Ayette

Douchy-lès-Ayette on küla ja vald Põhja-Prantsusmaal Pas-de-Calais' departemangus.
Põllumajandusküla asub 15 km Arrasist lõunas tee D7 ääres.
Limaloorik

Limaloorik ("Limacella") on kandseente perekond kärbseseeneliste sugukonnast.
Külimitseen (perekond)

Külimitseen ("Crucibulum") on šampinjonilaadsete seltsi kuuluv perekond seeni.
Maapähkel (seen)

Maapähkel ("Hymenogaster") on šampinjonilaadsete seltsi kuuluv perekond seeni.
Duisans

Duisans on vald Põhja-Prantsusmaal Pas-de-Calais' departemangus.
Põllumajandusküla asub 8 km Arrasist loodes teede D55 ja D56 ristumiskoha ümbruses. Scarpe jõe väike lisajõgi Gy voolab läbi küla.
Dury (Pas-de-Calais)

Dury on vald Põhja-Prantsusmaal Pas-de-Calais' departemangus.
Põllumajandusküla asub 16 km Arrasist kagus teede D956 ja D9E ristumiskoha ümbruses. Kiirtee A26 möödub küla lähedalt.
Écoivres

Écoivres on vald Põhja-Prantsusmaal Pas-de-Calais' departemangus.
Väike põllumajandusküla asub 32 km Arrasist läänes teede D103 ja D104 ristumiskoha ümbruses.
Vesiroheline

Vesiroheline ehk veeroheline (prantsuse keeles "vert d'eau") on hele ja kahvatu roheline värvitoon.
Harvaesinev värvinimetus, arvatavasti tõlkelaen, kasutatakse moes ja sisekujunduses. Vesirohelist võib vaadelda kui akvamariinsinise rohelise tooniga varianti.
Seostub puhtuse, läbipaistvuse ja haprusega.
Variatsioonid.
Prantsuskeelne värvinimetuste portaal pourpre.com pakub veerohelise ("vert d'eau") vasteks toonivahemiku erksast jahedast helerohelisest kahvaturoheliseni .
RAL Design Plus värvikaardi toon 160 70 25 "Wassergrün" on hele jahedavõitu roheline, sarnane mündirohelisega või nefriitrohelisega .
Pantone värvikaardi toon 12-4608 "Clearwater" on akvamariinsinine , toon 11-0304 "Water Lily" kahvatu veeroheline .
Veebivärv "Aquamarine" on mitte sinise, vaid ereda veerohelise tooniga .
Lošinj

Lošinj (itaalia keeles "Lussino", veneetsia keeles "Lusin", saksa keeles "Lötzing", ladina keeles "Apsorrus", vanakreeka keeles "Ἄψορρος") on Horvaatia saar Aadria mere põhjaosas Kvarneri lahes. See on osa Primorje-Gora maakonnast.
Lošinji asulate hulka kuuluvad Nerezine, Sveti Jakov, Ćunski, Artatore, Veli Lošinj ja Mali Lošinj.
Saart läbib piirkondlik maantee. Cresi saare kaudu toimuvad parvlaevaühendused: Brestova - Porozina, Merag - Valbiska, Mali Lošinj - Zadar, Mali Lošinj - Pula. Saarel paikneb ka lennuväli.
Šokolaadpruun

Šokolaadpruun ehk šokolaadipruun on üks pruunidest värvitoonidest, šokolaadi värvi sügav- kuni tumepruun värvus.
Karakterilt hõrk, õrn, magus, soe.
Variatsioonid.
Veebivärv "Chocolate" on hele oranžile lähenev pruun.
Karvavärvusena.
Šokolaadpruuniks nimetatakse idamaistele kassitõugudele omast pruuni kasukavärvust.
Koeratõugude puhul tähendab šokolaadivärvi kasukas ühtlast tumepruuni karva; tuntuim tõug, millel see värvus esineb, on labradori retriiver.
Francis Trasuns

Francis Trasuns (latgali keeles "Fraņcs Trasuns"; 16. oktoober 1864 Sakstagalsi vald, Režitsa maakond, Vitebski kubermang – 6. aprill 1926 Riia) oli latgalite ja lätlaste kultuuritegelane ja katoliku vaimulik, riigitegelane ja kirjanik. Lisaks oli ta Vene keisririigi I Riigiduuma liige (Vitebski kubermangust). Ta tegeles kogu elu latgali keele ja kultuuri kaitsmisega.
Ta õppis kohalikus kihelkonnakoolis, hiljem Jelgava gümnaasiumis, täiendas end 1883–1887 Peterburi vaimulikus seminaris ja hiljem 1887–1891 Peterburi Roomakatoliku Vaimulikus Akadeemias, mille lõpetas teoloogia magistrikraadiga. Alates 1902. aastast töötas ta professorina Peterburi Vaimulikus Seminaris, kus sai õiguse õpetada osaliselt latgali keeles ja asus õpetama latgali kirjanduslikku traditsiooni. Seal olles ilmus "Daugava kalender". Avaldanud artikleid ajalehes Latgolas Vords.
Peterburi õppima minnes teadvustas ta end rohkem katoliiklasena kui lätlasena. See konkureeriv identiteet ei kadunud Latgales 1920. ja 1930. aastatel, kuid Baltikumi puhul kestis läti sõna propaganda aastakümneid, selle ümber tekkisid kultuuri- ja ühiskonnaelu, ajalehed, koolid ja läti ühendused. Trasuns nägi Jelgavas õpingute ajal, et balti lätlased räägivad sarnast keelt. Latgale avaliku sektori töötajad vaatavad balti lätlasi kui tuntud eeskuju ja mõte läheneda oli loogiline.
Tanguleem

Tanguleem on tangudest ja veest keedetud vedel toit, mida sõi vanarahvas peamiselt eesti külades. 
Ajaloost.
Tanguleemele lisati keetmise lõpus piima, mille kogus sõltus piima olemasolust ja perenaise heldusest. Võimaluse korral pandi juurde natuke rasva või võid. Lisati ka naereid (hiljem kartuleid), samuti suuri kaalikalõike. Viimased võeti leemest välja ja neid söödi hiljem külmalt teise söögikorra ajal. Tanguleent sõi talurahvas keskhommikuti ja õhtuti. Leent söödi leivaga, kõrvale võeti silku (soolaräime).
Tange lisati ka rasvaga keedetud kapsa-, oa-, herne- ja kartulileemele.
Wilsoni kamber

Wilsoni kamber (ka udukamber, aurukamber) on šoti füüsiku Charles Thomson Rees Wilsoni 20. sajandi algul leiutatud kamber, mis muudab muidu silmale nähtamatu laetud osakeste teekonna nähtavaks.
Tööpõhimõte.
Seade töötab kondenseerumise põhimõttel. Aluse keskosa jahutatakse, servad on aga soojemad, sinna valatakse isopropanooli, mis aurustudes täidab läbipaistva kambri. Aluse külma keskosa kohal aur jahtub, üleküllastub ning väikseimgi häiritus põhjustab selle kondenseerumise. Kambri külgedel olevad valgusallikad toovad kondenseerumise esile ja tänu sellele muutub osakeste teekond nähtavaks, nii saab seadet kasutada näiteks kosmilise kiirguse uurimiseks.
Nuno Reis

Nuno Miguel Pereira Reis (sündinud 31. jaanuaril 1991 Murtenis) on Šveitsis sündinud Portugali jalgpallur, kes mängib keskkaitsjana Austraalia kõrgliiga klubis Melbourne City.
Ta alustas klubikarjääri Portugali klubis Lissaboni Sporting. Aastatel 2010–2012 mängis ta laenul Belgia kõrgliiga klubis Cercle Brugge ja hooajal 2012–2013 Portugali kõrgliiga klubis Olhanense. Aastatel 2013–2015 kuulus Reis Lissaboni Sportingu reservmeeskonda, millega mängus Portugali esiliigas. Hooaja 2013–14 teisel poolel oli ta laenul taas Cercle Brugges.
Hooajal 2015–2016 mängis Reis Prantsusmaa esiliiga klubis FC Metz. 2016. aasta juulis sõlmis ta kolmeaastase lepingu Kreeka kõrgliiga klubiga Panathinaikόs. 2018. aastal kuulus ta Portugali kõrgliiga klubisse Vitória de Setúbal. 2018. aasta septembris liitus ta Bulgaaria kõrgliiga klubiga Sofia Levski.
2021. aasta jaanuaris sõlmis ta kolmeaastase lepingu Melbourne Cityga.
Aastatel 2006–2012 mängis Reis Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali ja oli sellel turniiril Portugali koondise kapten.
Hendrik Eichenbaum

Hendrik Eichenbaum (6. jaanuar 1925 – 30. detsember 2007) oli Kanadas elanud väliseesti kirjanik.
Tupplehik

Tupplehik ("Volvariella") on šampinjonilaadsete seltsi napsikuliste sugukonda kuuluv seente perekond.
Napsik

Napsik ("Pluteus") on šampinjonilaadsete seltsi napsikuliste sugukonda kuuluv seente perekond.
Tuppnapsik

Tuppnapsik ("Volvopluteus") on šampinjonilaadsete seltsi napsikuliste sugukonda kuuluv seente perekond.
Kvarneri laht

Kvarneri laht (horvaadi keeles "Kvarnerski zaljev", itaalia keeles "Golfo del Quarnaro" või "Carnaro", ladina keeles "Sinus Flanaticus" või "Liburnicus sinus") on Aadria mere põhjaosa laht, mis asub Istria poolsaare, Horvaatia ranniku ja Dalmaatsia vahel.
Lahe suurimad saared on Lošinj, Cres, Krk, Rab ja Pag. Nendevahelist laheosa nimetatakse ka Kvarnerićiks (otsetõlkes 'Väike-Kvarner') ning Krkist ja Rabist ida pool asuvat osa nimetatakse Senji kanaliks.
Lahe sügavus on kohati üle 100 meetri, mis võimaldab Rijeka linnal omada meresadamat, mis mahutab suuri kaubalaevu.
Võrkheinik

Võrkheinik ("Rhodotus") on "Physalacriaceae" sugukonda kuuluv perekond seeni.
Roderick Miranda

Roderick Jefferson Gonçalves Miranda (tuntud lihtsalt ka kui Roderick; sündinud 30. märtsil 1991 Odivelases) on Portugali jalgpallur, kes mängib keskkaitsjana Austraalia kõrgliiga klubis Melbourne Victory.
Ta alustas klubikarjääri Portugali klubis Lissaboni Benfica, mille noorteakadeemiaga liitus ta 2000. aastal. Klubi põhimeeskonnas debüteeris ta 2009. aasta detsembris UEFA Euroopa Liiga viimases alagrupimängus. Portugali kõrgliigas debüteeris ta 2010. aasta novembris. Hooajal 2011–12 oli ta laenul Šveitsi kõrgliiga klubis Servette. Hooaja 2012–13 esimeses pooles oli ta laenul Hispaania kõrgliiga klubis Deportivo La Coruña.
2013. aasta augustis sõlmis ta viieaastase lepingu Portugali kõrgliiga klubiga Rio Ave.
2017. aasta juunis sõlmis ta nelja-aastase lepingu Inglismaa esiliiga klubiga Wolverhampton Wanderers. Klubi põhimeeskonnas mängis ta vaid hooajal 2017–18, mil Wolverhampton võitis Inglismaa esiliiga ja tõusis Premier League'i. Hooajal 2018–19 oli ta laenul Kreeka kõrgliiga klubis Olympiakós ja 2019–20 Portugali kõrgliiga klubis Famalicão. Hooaja 2020–21 teises pooles mängis ta Türgi kõrgliiga klubis Gaziantep.
2021. aasta oktoobris sõlmis ta kaheaastase lepingu Melbourne Victoryga.
Aastatel 2007–2011 mängis Roderick Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali.
Federico Chiesa

Federico Chiesa (sündinud 26. oktoobril 1997 Genoas) on Itaalia jalgpallur, kes mängib poolkaitsjana Itaalia kõrgliiga klubis Juventus.
Koondisekarjäär.
Noorteklubid.
Chiesa alustas noorsookarjääri Settignaneses Settignanost, kus teda juhendas Fiorentina legend Kurt Hamrin
Fiorentina.
2007–2016: karjääri algus.
Ta liitus Fiorentinaga 2007. aastal. Chiesa määrati hooajaks 2014–2015 alla 19-aastaste koondisse ning ta lõi Primavera koondises seitsme kohtumisega ühe värava. Järgmisel hooajal mängis ta 23 kohtumist ja lõi seitse väravat. Chiesa sõlmis oma esimese profilepingu Fiorentinaga 2016. aasta veebruaris.
2016-17 hooaeg.
Ta debüteeris Fiorentinas hooaja 2016–2017 Serie A avamängus võõrsil 2:1 kaotuses Juventuse vastu. Fiorentina peatreener Paulo Sousa otsustas ta poolajal asendada laenulepingu sõlminud Cristian Telloga. 29. septembril tegi Chiesa Euroopa Liiga debüüdi Fiorentina 5:1 võidumängus kodus Qarabaği üle. 8. detsembril tähistas ta oma neljandat Euroopa Liiga kohtumist, lüües võõrsil 1:2 võiduvärava Qarabaği vastu.
Juventus.
5. oktoobril 2020 sõlmis Chiesa Juventusega kaheaastase laenulepingu: esimeseks hooajaks 3 miljonit eurot ja teiseks hooajaks 7 miljonit eurot laenu tingimusega 40 miljoni euro eest pluss 10 miljonit eurot. muutujates.
Käbikõrges

Käbikõrges ("Strobilurus") on "Physalacriaceae" sugukonda kuuluv perekond seeni.
Ebakõrges

Ebakõrges ("Xerula") on "Physalacriaceae" sugukonda kuuluv perekond seeni.
Briggsi-Rauscheri reaktsioon

Briggsi-Rauscheri reaktsioon (ka keemiline kell) on ostsilleeriv keemiline reaktsioon, kus värvitu lahus muutub kollaseks, seejärel tumesiniseks ning siis värvituks. Protsess kordub, mõnikord kümme korda. Indikaatorina võidakse kasutada tärklise-joodi kompleksi. Reaktsiooni avastasid keemiaõpetajad Thomas Briggs ja Warren Rauscher.
Hebel

Hebel ("Hebeloma") on šampinjonilaadsete seltsi kuuluv perekond seeni.
Lepanigerik

Lepanigerik ("Naucoria") on šampinjonilaadsete seltsi kuuluv perekond seeni.
Tõlvik (seen)

Tõlvik ("Clavaria") on šampinjonilaadsete seltsi tõlvikuliste sugukonda kuuluv seente perekond.
Vedelkristall

Vedelkristall on piklike molekulidega (pikkus 1–3 nm, läbimõõt 0,5–1,0 nm) orgaaniline aine, mis ei muutu temperatuuri tõstmisel tahkest olekust kohe vedelaks, vaid püsib suures temperatuurivahemikus (ligikaudu −10 °C kuni +70 °C) vedelkristallilises olekus. Sellel ainel on üheaegselt vedeliku omadused (voolavus) ja kristalli omadused – molekulide korrastatud paigutus ja anisotroopia (füüsikaliste omaduste, nt kristallikihi läbipaistvuse sõltuvus molekulide suunast).
Mathew Leckie

Mathew Allan Leckie (sündinud 4. veebruaril 1991 Melbourne'is) on Austraalia jalgpallur, kes mängib Austraalia kõrgliiga klubis Melbourne City ja Austraalia jalgpallikoondises. Ta mängib põhiliselt vasaku äärepoolkaitsja kohal, kuid võib mängida ka ründajana.
Austraalia kõrgliigas debüteeris ta hooajal 2009–10 Adelaide Unitedi meeskonnas.
Aastatel 2011–2021 mängis Leckie Saksamaa klubides: 2011–12 Mönchengladbachi Borussias, 2012–2014 FSV Frankfurtis, 2014–2017 FC Ingolstadtis ja 2017–2021 Hertha BSC-s.
2021. aasta juunis sõlmis ta kolmeaastase lepingu Melbourne Cityga.
Austraalia jalgpallikoondises debüteeris Leckie 2012. aastal. Koondisekarjääri esimese värava lõi ta 15. oktoobril 2013 sõprusmängus Kanada vastu. 2015. aastal tuli ta Austraalia koondisega Aasia meistriks. Ta on kuulunud Austraalia koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel.
Filip Bradarić

Filip Bradarić (sündinud 11. jaanuaril 1992 Splitis) on Horvaatia jalgpallur, kes mängib kaitsva poolkaitsjana Saudi Araabia kõrgliiga klubis Al Ahli.
Ta alustas klubikarjääri kodulinna klubis Spliti Hajduk, debüteerides Horvaatia kõrgliigas hooajal 2013–14.
Aastatel 2015–2018 mängis ta Horvaatia kõrgliiga klubis HNK Rijeka. 2017. aastal tuli ta klubiga Horvaatia meistriks ning võitis samal aastal Horvaatia karika.
2018. aasta augustis sõlmis ta viieaastase lepingu Cagliari, kuid mängis seal vaid hooajal 2018–19. Hooajal 2019–20 oli ta laenul Spliti Hajdukis ja Hispaania kõrgliiga klubis Celta de Vigo. Hooajal 2020–2021 oli ta laenul Saudi Araabia kõrgliiga klubis Al-Ain.
2021. aasta juulis sõlmis ta kaheaastase lepingu Al Ahliga.
Horvaatia jalgpallikoondises tegi Bradarić debüüdi 15. novembril 2016 sõprusmängus Põhja-Iirimaa vastu. Ta kuulus Horvaatia koondisse 2018. aasta maailmameistrivõistlustel, kus saavutati teine koht.
Kārlis Kārkliņš

Kārlis Kārkliņš (1. märts 1865 Madliena kihelkond – ?) oli Läti talunik ja vallakirjutaja. Ta valiti aastal 1907 Vene keisririigi II Riigiduuma liikmeks (Liivimaa kubermangust).
Ta oli rahvuselt lätlane, keskharidusega, ta oli talunik, omades 100 tiinu maad. Ta valiti aastal 1907 II Riigiduuma liikmeks (Liivimaa kubermangust). Duumas olles astus ta kadettide fraktsiooni, komisjonidesse ei kuulunud, kirjutas alla Tõnis Jürise algatatud Eestimaa kubermangu maareformi seadusprojektile, kadettide projektidele usutunnistusest ja rahvusest tulenevate kitsenduste kaotamisest, töötutele ühiskondlike tööde rahastamisest, arupärimiste avaldustele ja kõneles karistussalkade vägivallast Balti provintsides. Aastal 1906 oli ta Baltimaade ajutise kindralkuberneri erinõupidamise Liivimaa ettevalmistava kubermangukomisjoni (nõukogu) liige.
Tema edasine saatus, nagu ka surmaaeg on teadmata.
Pagiliin

Pagiliin on lineaarne äikeseliin, mis võib põhjustada tugevaid pagituuli, vihma ja välke, samuti hiidrahet ja trombe. Pagiliinid on valdavalt äkilised ja suure liikumiskiirusega, nendega kaasnev äike suure ulatusega, horisontaalselt sadade või ka tuhandete kilomeetrite pikkune.
Javi López

Javier López Rodríguez (sündinud 21. jaanuaril 1986 Osunas) on Hispaania jalgpallur, kes mängib kaitsja või keskpoolkaitsjana Austraalia kõrgliiga klubis Adelaide United.
Ta alustas klubikarjääri Hispaania klubis Real Betis, kuid klubi põhimeeskonda ta välja ei jõudnud.
2007. aastal liitus ta Hispaania kõrgliiga klubiga RCD Espanyol. Hispaania kõrgliigas debüteeris ta 4. oktoobril 2009 mängus Villarreali vastu. Espanyoli põhikoosseisu kuulus ta alates hooajast 2010–11 ning mängis Hispaania kõrgliigas kokku kümme hooaega. Ainsad väravad lõi ta 18. septembril 2011 mängus Real Zaragoza vastu ja 16. septembril 2012 mängus Athletic Bilbao vastu.
29. märtsil 2014 tuli Lópezel mängus Barcelona vastu lõpuminutitel ise väravas seista, kuna Espanyoli väravavaht Kiko Casilla oli saanud punase kaardi ja kõik vahetused olid selleks ajaks tehtud. Barcelona võitis mängu varem löödud väravast 1:0.
2020. aasta novembris sõlmis ta lepingu Adelaide Unitediga.
Jason Cummings

Jason Steven Cummings (sündinud 1. augustil 1995 Edinburghis) on Šotimaa jalgpallur, kes mängib ründajana Austraalia kõrgliiga klubis Central Coast Mariners.
Hooajal 2013–14 debüteeris ta Šotimaa kõrgliigas Hiberniani meeskonnas, kuid ühtegi väravat ta sel hooajal liigas ei löönud. Cummings paistis silma järgmistel hooaegadel, kui ta lõi Šotimaa esiliigas Hibernianis mängides kolme hooajaga 55 väravat. Hooaegadel 2014–15 ja 2016–17 oli ta Šotimaa esiliiga suurim väravakütt (teisel korral jagas tiitlit Stephen Dobbiega).
2017. aasta juunis sõlmis ta lepingu Inglismaa esiliiga klubiga Nottingham Forest. Ainsa värava lõi ta Inglismaa esiliigas 30. septembril 2017 mängus Sheffield Unitedi vastu. Hooaja 2017–18 teises pooles mängis ta laenul Šotimaa kõrgliiga klubis Rangers ning hooajal 2018–19 Inglismaa tugevuselt kolmanda liiga klubides Peterborough United ja Luton Town.
Aastatel 2019–2021 mängis Cummings Inglismaa tugevuselt kolmanda liiga klubis Shrewsbury Town ja 2021–2022 Šotimaa klubis Dundee.
2022. aasta jaanuaris sõlmis ta lepingu Central Coast Marinersiga.
Šotimaa jalgpallikoondises tegi Cummings debüüdi 9. novembril 2017 mängus Hollandi vastu.
Kamil Wilczek

Kamil Antoni Wilczek (sündinud 14. jaanuaril 1988 Wodzisław Śląskis) on Poola jalgpallur, kes mängib ründajana Poola kõrgliiga klubis Gliwice Piast.
Aastatel 2007–2008 mängis ta Poola esiliiga klubis GKS Jastrzębie. Seejärel liitus ta Gliwice Piastiga ning debüteeris Poola kõrgliigas hooajal 2008–09. Aastatel 2010–2013 mängis ta Poola kõrgliiga klubis Lubini Zagłębie. 2013. aastal naasis ta Gliwice Piasti. Hooajal 2014–15 oli Wilczek Poola kõrgliigas suurim väravakütt, kui lõi 20 väravat. Samal hooajal valiti ta Poola kõrgliiga hooaja parimaks mängijaks.
2015. aasta juunis sõlmis ta kolmeaastase lepingu Itaalia kõrgliiga klubiga Carpi, kuid ei suutnud seal silma paista ning liitus juba 2016. aasta jaanuaris Taani kõrgliiga klubiga Brøndby IF. Brøndbys mängis ta kuni 2020. aasta jaanuarini. 124 liigamänguga lõi Wilczek Taani kõrgliigas 74 väravat. Aastatel 2018 ja 2019 valiti Wilczek Brøndby aasta parimaks mängijaks. 2017. aastal võitis ta Brøndbyga Taani karikavõistlused. Karikafinaalis alistati Silkeborg tulemusega 3:1 ning Wilczek lõi Brøndby kolmest väravast kaks.
Hooaja 2019–20 teises pooles mängis ta Türgi kõrgliiga klubis Göztepe, kuid suutis seal 14 liigamänguga lüüa vaid ühe värava. Aastatel 2020–2022 mängis ta Taani kõrgliigas FK Københavni ridades. 
2022. aasta jaanuaris liitus ta taas Gliwice Piastiga, sõlmides klubiga kahe ja poole aasta pikkuse lepingu.
Poola jalgpallikoondises tegi Wilczek debüüdi 11. oktoobril 2016 MM-i valikmängus Armeenia vastu.
Piimvalge

Piimvalge on piima värvi valge värvitoon. Värvinimetust on sageli kasutatud ilukirjanduses, näiteks heleda jume kirjeldamiseks.
Variatsioonid.
Ernst Friedrich Glockeri "Grundriss der Mineralogie ..." kirjeldab piimvalget ("milchweiß") õrnalt sinaka valgena, mis kaldub smaldisinise suunas. Näitemineraaliks toob ta piimja opaali värvuse.
1821. aastal välja antud värviõpik "Werner's Nomenclature of Colours" kirjeldab kooritud piima värvi valget ("skimmed milk white") lumivalgena, millesse on veidi segatud Berliini sinist ja tuhkhalli. Värvuse näited loodusest on seal inimese silmavalge värvus ja hariliku sinilille kroonlehtede tagakülje toon, mineraalidest hele opaal.
Prantsuskeelne värvinimetuste portaal pourpre.com näitab piimvalget ("blanc de lait") kergelt sooja valge värvusena .
Veebivärv "Milk White" on soe hele kollakas-hallikas .
Écourt-Saint-Quentin

Écourt-Saint-Quentin (pikardi: "Aicort-Saint-Kintin") on vald Põhja-Prantsusmaal Pas-de-Calais' departemangus.
Põllumajandusküla asub 31 km Arrasist kagus teede D13 ja D19 ristumiskoha ümbruses metsa ja järvedega maastikul.
Harmik

Harmik ("Clitopilus") on perekond sugukonnast punalehikulised.
Punaheinik

Punaheinik ("Rhodocybe") on perekond sugukonnast punalehikulised.
Hollókő

Hollókő ('kaarnakivi') on vald ("község") Ungaris Nógrádi komitaadis. Vallas asub palotside küla, mis kuulub UNESCO maailmapärandi nimistusse.
Helene Michelson

Helene Michelson (8. detsember 1906 Tallinn – ) oli Eesti iluuisutaja. Ta osales paarissõidus (koos Eduard Hiopiga) 1936. aasta taliolümpiamängudel.
Tema ja Karin Peckert-Forsman olid esimesed Eesti naised, kes võistlesid olümpiamängudel. Mäesuusataja Peckert-Forsman tegi oma võistluse esimesena.
Väärikuse ja vabaduse päev (Ukraina)

Väärikuse ja vabaduse päev (ukraina keeles "День Гідності та Свободи") on tähtpäev Ukrainas, mida tähistatakse 21. novembril ning sellega meenutatakse oranži revolutsiooni (22. novembril 2004) ja Väärikuse revolutsiooni (21. novembril 2013) algust.
Pavel Paptšinski

Pavel Paptšinski (vene keeles "Павел Самсонович Папчинский"; 1858 – ?) oli venemaa ja Eesti jurist, rahukohtunik. Ta valiti aastal 1906 Vene keisririigi I Riigiduuma liikmeks (Eestimaa kubermangust).
Ta oli rahvuse järgi venelane, usu järgi õigeusklik ja ta pärines Jekaterinoslavi kubermangu aadlist.
Ta lõpetas Peterburi ülikooli õigusteaduskonna.
Aastast 1886 töötas ta Jekaterinoslavi kubermangu Jekaterinoslavi maakonna rahukohtunikuna. Aastatel 1889–1890 oli ta Jekaterinoslavi rahukohtunike kongressi esimees ja alaline liige. Aastast 1896 lähetas justiitsministeerium ta Nižni Novgorodi rahukohtunikuna.
Aastast 1897 oli ta Reveli ringkonnakohtu liige. Aastatel 1900–1906 oli ta Eestimaa kubermangu semstvo nõukogu esimees. Ta oli Wesenberg-Weissensteini ringkonna rahukohtunik. Ta oli laia kohaliku omavalitsuse toetaja, ta oli Eesti Rahvameelse Eduerakonna liige.
Aastal 1906 valiti ta Vene keisririigi I Riigiduuma liikmeks (Eestimaa kubermangust). Ta kuulus kadettide fraktsiooni ja autonomistide rühma Eesti sektsiooni.
Tema edasine saatus ja surmakuupäev on teadmata.
Irõna Vereštšuk

Irõna Vereštšuk (ukraina keeles Ірина Андріївна Верещук; sündinud 30. novembril 1979 Rava-Ruskas) on Ukraina poliitik.
Elulugu.
Aastal 2020 kandideeris Kiievi linnapeaks, kuid ei osutunud valituks.
Elulõng

Elulõng ("Clematis") on taimeperekond tulikaliste sugukonnast.
Psatürell

Psatürell ("Psathyrella") on šampinjoniliste ("Agaricaceae") sugukonda, šampinjonilaadsete ("Agaricales") seltsi kuuluv perekond seeni.
Awer Mabil

Awer Bul Mabil (sündinud 15. septembril 1995 Kakumas) on Keenias sündinud Austraalia jalgpallur, kes mängib äärepoolkaitsjana Tšehhi kõrgliigaklubis Praha Sparta ja Austraalia jalgpallikoondises.
2013. aastal debüteeris ta Austraalia kõrgliigaklubis Adelaide United. Esimese värava lõi ta Austraalia kõrgliigas 1. veebruari 2014 mängus Wellington Phoenixi vastu. Hooajal 2014–15 lõi ta Austraalia kõrgliigas kokku kuus väravat.
2015. aasta juulis liitus ta Taani kõrgliigaklubiga FC Midtjylland. Hooajal 2016–17 mängis ta laenul Taani kõrgliigaklubis Esbjerg fB ja 2017–18 Portugali kõrgliigaklubis Paços de Ferreira. Midtjyllandi põhikoosseisus kinnitas Mabil kanda hooajal 2018–19. Hooajal 2019–20 tuli ta klubiga Taani meistriks. Hooaja 2021/22 teises pooles oli ta laenul Türgi kõrgliigaklubis Kasımpaşa.
2022. aasta mais sõlmis ta neljaks hooajaks lepingu Hispaania kõrgliigaklubiga Cádiz. 2023. aasta jaanuaris läks ta laenule Praha Spartasse.
Austraalia jalgpallikoondises debüteeris Mabil 16. oktoobril 2018 sõprusmängus Kuveidi vastu ja lõi selles mängus ka koondisekarjääri esimese värava. Ta kuulus Austraalia koondisse 2019. aasta Aasia meistrivõistlustel, kus lõi värava teises alagrupimängus Palestiina vastu ja viimases alagrupimängus Süüria vastu. 13. juunil 2022 realiseeris Mabil maailmameistrivõistluste kvalifikatsiooni "play-off"i mängus Peruuga penaltiseerias otsustava penalti, mis viis Austraalia 2022. aasta maailmameistrivõistlustele.
Aarón Martín

Aarón Martín Caricol (sündinud 22. aprillil 1997 Montmelós) on Hispaania jalgpallur, kes mängib vasakkaitsjana Itaalia kõrgliigaklubis Genoa.
Ta alustas klubikarjääri Hispaania klubis RCD Espanyol, mille noorteakadeemiaga liitus ta 2005. aastal. Hispaania kõrgliigas debüteeris ta Espanyoli meeskonnas hooajal 2016–17.
2018. aasta augustis läks ta Espanyolist laenule Saksamaa kõrgliigaklubisse Mainz 05. 2018. aasta novembris sõlmis ta klubiga püsiva lepingu, mis jõustus järgmise aasta juulis. Hooaja 2020–21 teises pooles mängis ta laenul Hispaania kõrgliiga klubis Celta de Vigo. 18. veebruaril 2022 lõi ta värava Leverkuseni Bayeri vastu; see oli tema esimene värav mistahes kõrgliigas.
2023. aasta juulis sõlmis ta lepingu Genoaga.
Aastatel 2013–2019 mängis Martín Hispaania noortekoondistes. 2015. aastal tuli ta Euroopa omavanuste meistriks Hispaania kuni 19-aastaste koondisega ja 2019. aastal Hispaania kuni 21-aastaste koondisega. 2016. aasta detsembris debüteeris ta Kataloonia jalgpallikoondises.
Jānis Ozols

Jānis Ozols (27. oktoober/8. november 1878 Platone vald, Jelgava kreis – 30. juuni 1968 Wilmington) oli läti sotsiaaldemokraatlik poliitik. Ta valiti aastal 1907 Vene keisririigi II Riigiduuma liikmeks (Liivimaa kubermangust).
Ta lõpetas reaalkooli Jelgavas ja aastal 1903 Riia Polütehnikumi. Aastal 1900 organiseeris ta Riias esimesed sotsiaaldemokraatlikud töölisrühmad, mis asutasid aastal 1901 Riia organisatsiooni ja aastal 1902 koos mõne provintsirühmaga - Balti Läti sotsiaaldemokraatliku organisatsiooni. Pärast kooli lõpetamist aastal 1903 asus ta tööle kommertskoolis õpetajana. Aastal 1904 oli ta partei keskkomitee llige ajalehe "Cīņa" toimetuskolleegiumi liige.
Lucas Alario

Lucas Nicolás Alario (sündinud 8. oktoobril 1992 Tostados) on Argentina jalgpallur, kes mängib ründajana Brasiilia kõrgliigaklubis Internacional.
Ta alustas klubikarjääri Argentina klubis Colón, debüteerides Argentina kõrgliigas 2011. aastal. Esimese värava lõi ta Argentina kõrgliigas 22. märtsil 2014 mängus Tigre vastu.
Aastatel 2015–2017 mängis ta Argentina kõrgliiga klubis River Plate. Hooajal 2016–17 lõi ta Argentina kõrgliigas 12 väravat ja saavutas River Plate'iga liigas teise koha. Aastatel 2016 ja 2017 võitis ta klubiga Argentina karikavõistlused. 2016. aastal võideti karikafinaalis Rosario Centrali tulemusega 4:3 ning Alario tegi selles mängus kübaratriki. 2015. aastal võitis ta River Plate'iga Copa Libertadorese ning finaalseeria teises otsustavas mängus alistati Tigres UANL tulemusega 3:0 ning lõi ka Alario lõi seal ühe värava. 2016. aastal alistati Lõuna-Ameerika superkarika finaalis Colombia klubi Santa Fe ning Alario oli üks kahest River Plate'i mängijast, kes finaalseeria teises mängus värava lõi.
2017. aasta septembris sõlmis ta viieaastase lepingu Saksamaa kõrgliigaklubiga Leverkuseni Bayer. Tema kõige resultatiivsem hooaeg Saksamaa kõrgliigas oli 2020/21, mil ta lõi 11 väravat. 2022. aasta juunis sõlmis ta kaheaastase lepingu Frankfurdi Eintrachtiga, mille meeskonnas mängis ta vaid hooajal 2022/23.
2024. aasta jaanuaris sõlmis ta kaheaastase lepingu Internacionaliga.
Argentina jalgpallikoondises tegi Alario debüüdi 1. septembril 2016 MM-i valikmängus Uruguay vastu. Koondisekarjääri esimese värava lõi ta 13. juunil 2017 sõprusmängus Singapuri vastu. Alario valiti 2021. aasta Copa Américal osalevasse Argentina koondisse, kuid vigastuse tõttu asendati ta Julián Álvareziga. Argentina koondises mängis Alario aastatel 2016–2020 kokku üheksa korda ja lõi kolm väravat.
Askoldi haud

Askoldi haud (ukraina keeles "Аскольдова Могила") on park Kiievis.
Ebavöödik

Ebavöödik ("Leucocortinarius bulbiger") on šampinjonilaadsete seltsi vöödikuliste sugukonda ebavöödiku perekonda kuuluv seen.
Seen kasvab tavaliselt koos okaspuudega ja teda ei peeta viimasel ajal enam söödavaks.